CELEX: 62012TN0342
Language: el
Date: 2012-08-01 00:00:00
Title: Υπόθεση T-342/12: Προσφυγή της 1ης Αυγούστου 2012 — Fuchs κατά ΓΕΕΑ — Les Complices (Star)

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/28
            
         Προσφυγή της 1ης Αυγούστου 2012 — Fuchs κατά ΓΕΕΑ — Les Complices (Star)
   (Υπόθεση T-342/12)
   2012/C 295/51
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Max Fuchs (Freyung, Γερμανία) (εκπρόσωπος: C. Onken, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Les Complices SA (Montreuil-sous-Bois, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του πέμπτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 8ης Μαΐου 2012, στην υπόθεση R 2040/2011-5,
            
         
               —
            
            
               να απορρίψει την ανακοπή αριθ. 1299967 στο σύνολό της και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο προσφεύγων
   
      Σήμα προς καταχώριση: Το εικονιστικό σήμα που αναπαριστά ένα μαύρο αστέρι για προϊόντα των κλάσεων 18, 24 και 25 — Αίτηση καταχωρίσεως κοινοτικού σήματος αριθ. 5588694
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο με αριθ. 632232 κοινοτικό εικονιστικό σήμα που αναπαριστά ένα λευκό αστέρι σε μαύρο κύκλο, για προϊόντα των κλάσεων 3, 9, 14, 16, 18, 20, 24 και 28· καταχωρισμένο στη Γαλλία με αριθ. 1579557 εικονιστικό σήμα που αναπαριστά ένα λευκό αστέρι σε μαύρο κύκλο, για προϊόντα της κλάσεως 25
   
      Απόφαση του τμήματος ανακοπών: Δέχεται την ανακοπή για ορισμένα από τα επίμαχα προϊόντα
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου